ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 31 DE MARÇ DE 2022

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Maria Antònia Castell Polo

Carlos Quesada Casas

Antonio Bordoy Fernández

Joan Ferra Terrassa

Marta Neus Lopez Cortes

Bárbara Calvo Alomar

Membres que excusen la seva assistència

Antoni Asensio Campoy

Juan José Garrofe Marimón

Maria Romero Matas

 A la Vila d'Esporles, Comunitat Autònoma de les Illes Balears, essent les denou hores i trenta minuts de dia 31 de març de 2022, es reuneix de forma presencial en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 24 de febrer de 2022.

 No es presenta cap observació, i sotmesa a votació es aprovada per unanimitat.

**2.-** **EXPEDIENT 302/2022. MODIFICACIÓ DE CRÈDITS – INCREMENTAR APORTACIÓ A FONS MALLORQUÍ DE SOLIDARITAT.-** La batlessa, Sra. Maria Ramon Salas, dóna lectura a la següent:

TRANSFERENCIA DE CREDITS

 Per tal de realitzar despeses que no poden demorar-se fins al proper exercici, i no essent ampliable el crèdit consignat al pressupost de la Corporació, d’acord amb l’art. 179 i següents del R.D. legislatiu 2/2004 de 5 de març per qual s’aprova el text refós de la llei reguladora de les Hisendes Locals , venc a proposar:

 1.-Aprovar el següent suplement de transferència de crèdit:

 Partides amb augment de crèdit

|  |  |  |
| --- | --- | --- |
| 231-48002 | Fons Mallorquí Solidaritat | 4.000,00 € |
|   | Total.......................................... | 4.000,00 € |
|  |  |  |

 FINANÇAMENT:

 Partides amb baixa de crèdit

|  |  |  |
| --- | --- | --- |
| 929-500 | Fons contingència | 4.000,00 € |
|  | Total..................................... | 4.000,00 € |
|  |  |  |
|  |  |  |

 2.- Publicar-ho al BOIB durant 15 dies hàbils.

 3.- En cas que no es presentin reclamacions durant el termini esmentat es consideraran definitivament aprovats d’acord amb allò establert a l’article 169 del R.D.L. 2/2004.

Sotmesa a votació la proposta fou aprovada per unanimitat dels assistents.

**3.- EXPEDIENT 300/2022. MODIFICACIÓ BASES EXECUCIÓ PRESSUPOST – BASE 35 .-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

Atesa la situació de vulnerabilitat econòmica de la població de Ucraïna motivada pel conflicte bèl·lic amb Rússia.

Atès que el Ple de l’Ajuntament d’Esporles de data 24 de febrer de 2022 va fer una Declaració Institucional de rebuig de la guerra i contra l’atac de Rússia a Ucraïna.

Atès que l’Ajuntament d’Esporles pertany al Fons Mallorquí de Solidaritat i es considera la via més adequada per col·laborar econòmicament amb Ucraïna.

Per tot això es considera necessari modificar la base d'execució núm. 35 del pressupost municipal per a l'any 2022, en els següents termes: *modificar aportació al Fons Mallorquí de Solidaritat passant de 10.000 a 14.000€:*

“El pressupost 2022 preveu les següents subvencions nominatives les quals per les seves característiques són d’impossible concurrència:

231-48002 Fons Mallorquí de Solidaritat **14.000€”**

Considerant que amb data 21/03/2022, es va emetre informe per Secretaria amb indicació de la legislació aplicable i el procediment a seguir per modificar les bases d'execució.

Considerant que amb data de 21/03/2022, es va emetre informe per Intervenció en sentit favorable a la modificació de les bases d'execució.

Realitzada la tramitació legalment establerta i vist l'Informe de Secretaria de data21/03/2022, es proposa al Ple l'adopció del següent

**ACORD**

**PRIMER.** Aprovar inicialment la modificació de la base d'execució núm. 35 del pressupost municipal per a l'any 2022, en els següents termes:

Modificar aportació al Fons Mallorquí de Solidaritat passant de 10.000 a 14.000€:

“El pressupost 2022 preveu les següents subvencions nominatives les quals per les seves característiques són d’impossible concurrència:

231-48002 Fons Mallorquí de Solidaritat **14.000€”**

**SEGON.** Exposar al públic la modificació de les bases d'execució del pressupost, per termini de quinze dies, mitjançant anuncis en *el boib* i tauler d'anuncis de l'Ajuntament, a l'efecte de presentació de reclamacions pels interessats.

**TERCER.** Considerar elevats a definitius aquests acords en el cas de què no es presenti cap reclamació.

Sotmesa a votació la proposta fou aprovada per unanimitat dels assistents.

**4.- EXPEDIENT 299/2022. MODIFICACIÓ BASES EXECUCIÓ PRESSUPOST – BASE 13.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

Atès que l’Ajuntament d’Esporles ha rebut una subvenció per “Aula Mentor” la qual cosa suposarà la necessitat d’aprovar i cobrar unes taxes per impartir cursos que al mateix temps implicarà que la partida de despeses i d’ingressos hauran de ser ampliables en funció dels alumnes que es matriculin al curs.

Considerant que amb data 21/03/2022, es va emetre informe per Secretaria amb indicació de la legislació aplicable i el procediment a seguir per modificar les bases d'execució.

Considerant que amb data de 21/03/2022, es va emetre informe per Intervenció en sentit favorable a la modificació de les bases d'execució.

Realitzada la tramitació legalment establerta i vist l'Informe de Secretaria de data21/03/2022, es proposa al Ple l'adopció del següent

**ACORD**

**PRIMER.** Aprovar inicialment la modificació de la base d'execució núm. 13 del pressupost municipal per a l'any 2022, en els següents termes: *afegir*

|  |  |
| --- | --- |
| ***APLICACI*Ó PRESSUPOSTÀRIA DE DESPESES** | **CONCEPTE D'INGRESSOS** |
|  326-22791 Cursos | 34202 |

**SEGON.** Exposar al públic la modificació de les bases d'execució del pressupost, per termini de quinze dies, mitjançant anuncis en *el boib* i tauler d'anuncis de l'Ajuntament, a l'efecte de presentació de reclamacions pels interessats.

**TERCER.** Considerar elevats a definitius aquests acords en el cas de què no es presenti cap reclamació.

Sotmesa a votació la proposta fou aprovada per unanimitat dels assistents.

**5.- EXPEDIENT 296/2022.- MODIFICACIÓ ORDENANÇA FISCAL ESCOLETA MUNICIPAL.-** La batlessa, Sra. Maria Ramon Salas, dóna lectura a la següent:

**PROPOSTA DE PLE**

Considerant que amb data 21 de març es va iniciar procediment per modificar el preu públic de l’Ordenança reguladora pel servei d’escola infantil, degut a l’increment del S.M.I. per a l’any 2022.

Considerant que amb la mateixa data, va ser emès informe per part de Secretaria referent al procediment a seguir i a la Legislació aplicable.

Considerant que amb la mateixa data, es va emetre pels Serveis Tècnics un informe tècnic econòmic sobre la modificació del preu públic en relació amb el cost i rendiment del servei.

Propós al Ple l'adopció del següent

**ACORD**

**PRIMER.** Aprovar la modificació en la imposició del preu públic per A LA PRESTACIÓ DEL SERVEI D’ESCOLA INFANTIL.

**SEGON.** Fixar les següents tarifes per la prestació del servei:

A) Per servei Educatiu.

Amb caràcter general, les quotes a pagar mensualment per assistència i estada d´un infant seran el 26,2 % del salari mínim interprofessional (s.m.i.) mensual fixat en els pressuposts generals de l'Estat per a cada any.

**TERCER.-**  Publicar el TEXTE INTEGRE de la ordenança modificada i que s’adjunta com annex a la present proposta, en el tauler d'anuncis de l'Ajuntament i en *el Butlletí Oficial de les Illes Balears* a l'efecte del seu general coneixement.

Així mateix, estarà a la disposició dels interessats a la seu electrònica d'aquest Ajuntament *[adreça* [*https://ajesporles.net*](https://ajesporles.net)*].*

Sotmesa a votació la proposta fou aprovada per unanimitat dels assistents.

**6.- EXPEDIENT 295/2022. PROPOSTA DE COL.LABORACIÓ DE L’AJUNTAMENT FENT DIFUSIÓ DEL PROGRAMA VACANCES EN PAU.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

Vista la sol·licitud realitzada per l’Associació d’Amics del Poble Sahrauí de les Illes Balears per la qual sol·licita a l’Ajuntament d’Esporles col·laboració per dur a terme el programa “Acull un somriure, acull un infant sahrauí” durant els mesos de juliol i agost.

PROPÒS el següent ACORD:

**Primer**.- L’Ajuntament d’Esporles es COMPROMET a facilitar la difusió i la sensibilització del projecte “Vacances en Pau 2022” arreu del municipi.

**Segon**.- L'Ajuntament d’Esporles DONARÀ suport a la inserció dels infants dins les activitats municipals, tot facilitant la participació gratuïta dels nins i nines sahrauís a serveis municipals, com ara: escoletes, centres esportius i d’oci, etc.

**Tercer**.- L'Ajuntament d’Esporles FACILITARÀ, en cas que hi hagi famílies acollidores, que el/la treballador/a social municipal entrevisti les famílies per tal de saber si són aptes per fer l´acolliment.

**Quart**.- DONAR COMPTE d’aquest acord a l’entitat organitzadora per la seva presentació on procedeixi i als efectes corresponents.

Sotmesa a votació la proposta fou aprovada per unanimitat dels assistents.

**7.- EXPEDIENT 294/2022.- MOCIÓ PSIB-PSOE PER COMBATRE LA CONTAMINACIÓ ACUSTICA**.- El Sr. Josep Pol i Font, dona lectura a la següent:

**MOCIÓ RELATIVA A LA CONTAMINACIÓ ACÚSTICA**

Segons les dades de l'Agència Europea del Medi Ambient (AEMA), el 20% de la població europea —una de cada cinc persones— viu a zones en les que els nivells de renou es consideren perjudicials per la salut. Prop de 113 milions de persones estan exposades al renou generat al llarg del dia pel trànsit rodat, el ferroviari, l’aeri i pel renou que genera la indústria. En qualsevol cas, el trànsit per carretera és, amb diferència, la principal font de contaminació acústica a la Unió Europea (UE), amb xifres per damunt dels 55 decibels, el màxim considerat per les directives europees sobre el renou ambiental durant el dia. De fet, aquesta dada es pot incrementar a les zones urbanes i s'està generalitzant a les ciutats del nostre entorn.

El risc més elevat davant d'aquesta situació són els perjudicis per la salut de les persones. Fins i tot, aquell nivell de renou al que estam acostumats pot tenir conseqüències negatives, tal com assenyala l'Organització Mundial de la Salut (OMS), que ja preveu alguns símptomes negatius quan el renou no supera el 55 decibels. Segons l'AEMA, es calcula que, a llarg termini, l'exposició al renou ambiental provoca 12.000 morts prematures i contribueix a originar 48.000 nous casos de cardiopatia isquèmica cada any a la UE. També es calcula que 22 milions de persones pateixen molèsties cròniques i que 6,5 milions de persones pateixen alteracions greus de la son.

Evidentment, resulta poc realista assolir nivells de renou “zero”, però des de la UE s'està treballant per reduir l’impacte del renou amb l'objectiu que aquest sigui menor sobre les persones i el medi ambient. De fet, l'any 2020 no es va assolir la fita prevista per les institucions comunitàries a les seves directives i que recomana l'OMS. Per tant, molts d'Estats encara ara han de prendre mesures per contribuir a la reducció del renou existent al nostre entorn i complir amb el mandat europeu. En qualsevol cas, resulta indispensable que totes les Administracions públiques, d'acord a les seves competències, prevegin iniciatives per contribuir a la reducció de la contaminació acústica i minvar les afectacions que té sobre la salut de les persones.

Per tot això, el Grup Municipal Socialista de l’Ajuntament d’Esporles presenta la següent moció:

1. El Grup Municipal Socialista insta l’Ajuntament d’Esporles a promoure una estratègia per combatre la contaminació acústica que inclogui les següents actuacions:
	1. Dissenyar un mapa de renous per detectar les zones amb més contaminació acústica i prioritzar les iniciatives necessàries per minvar el nombre de decibels que estiguin per damunt els límits recomanats.
	2. Garantir el compliment de la limitació de velocitat a 30 quilòmetres per hora en tot el terme municipal.
	3. Promoure la substitució de les antigues calçades per un asfalt que permeti reduir o absorbir el renou, així com establir aquells elements que permetin la reducció de la velocitat dels vehicles.
2. El Grup Municipal Socialista insta l’Ajuntament d’Esporles a elaborar una ordenança municipal relativa a la protecció acústica adaptada a la situació geogràfica, mediambiental i social del municipi.
3. El Grup Municipal Socialista insta l’Ajuntament d’Esporles a que, durant el desenvolupament d’aquesta ordenança, es tingui en compte la màxima participació possible dels sectors afectats i els protocols actualment vigents en matèria de protecció acústica.
4. El Grup Municipal Socialista insta l’Ajuntament d’Esporles a impulsar, en el marc del Dia Internacional de la Conscienciació sobre el Renou, celebrat el darrer dimecres de cada mes d’abril, una campanya de sensibilització relativa al combat de la contaminació acústica i les seves conseqüències.

Sotmesa a votació la proposta fou aprovada per unanimitat dels assistents.

**8.- EXPEDIENT 117/2021. APROVACIÓ DEFINITIVA PRESSUPOST 2022 I PLANTILLA DE PERSONAL.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

Format el Pressupost Municipal d'aquest Ajuntament corresponent a l'exercici econòmic 2022, així com, les seves Bases d'Execució i la Plantilla de Personal comprensiva de tots els llocs de treball, de conformitat amb el que es disposa en els articles 168 i 169 del Text Refós de la Llei Reguladora d'Hisendes Locals aprovat per Reial decret Legislatiu 2/2004 de 5 de març, i l'article 18 del Reial decret 500/1990, de 20 d'abril, pel qual es desenvolupa el Capítol I del Títol VI de la Llei 39/1988.

Vist i conegut el contingut dels informes de l'Interventor municipal.

Vistes les al·legacions presentades pels interessats durant el període d'informació  pública de 15 dies i que va finalitzar dia 22/03/2022.

Vist que les al·legacions van ser informades per l'Interventor amb les següents conclusions: No reuneix cap dels requisits de l’article 170TRLRHL

Per tot això proposa a l'Ajuntament Ple l'adopció del següent Acord:

**PRIMER.** Desestimar les següents al·legacions presentades per:

Luis Piña Miguel

en relació amb l'expedient d'aprovació del Pressupost Municipal, pels motius expressats en l'Informe d’intervenció de data 28/03/2022, del qual es remetrà còpia als interessats juntament amb la notificació del present acord.

**SEGON.** Aprovar definitivament el Pressupost Municipal d'aquest Ajuntament, per a l'exercici econòmic 2022, juntament amb les seves Bases d'Execució, i el resum de la qual per capítols és el següent:

|  |
| --- |
| **ESTAT DE DESPESES** |
|   |   |
| **A) OPERACIONS NO FINANCERES** | **4567382,03 €** |
| **A.1. OPERACIONS CORRENTS** | **4391932,41 €** |
| CAPÍTOL 1: Despeses de Personal | 2537858,25 € |
| CAPÍTOL 2: Despeses Corrents en Béns i Serveis | 1693960,46 € |
| CAPÍTOL 3: Despeses Financeres | 11670,51 € |
| CAPÍTOL 4: Transferències Corrents | 129187,74 € |
| CAPÍTOL 5: Contingències | 19255,45€ |
|   |   |
| **A.2. OPERACIONS DE CAPITAL** | **175449,62 €** |
| CAPÍTOL 6: Inversions Reals | 93937,20 € |
| CAPÍTOL 7: Transferències de Capital | 81512,42 € |
| **B) OPERACIONS FINANCERES** | **78873,42 €** |
| CAPÍTOL 8: Actius Financers | 0,00 € |
| CAPÍTOL 9: Passius Financers | 78873,42 € |
|   |   |
| **TOTAL:** | **4646255,45 €** |
|  |  |
|  |  |
| **ESTAT D'INGRESSOS** |
|   |   |
| **A) OPERACIONS NO FINANCERES** | **4646255,45€** |
| **A.1. OPERACIONS CORRENTS** | **4646255,45€** |
| CAPÍTOL 1: Impostos Directes | 1876445,85 € |
| CAPÍTOL 2: Impostos Indirectes | 122000,00 € |
| CAPÍTOL 3: Taxes, Preus Públics i altres Ingressos | 1103985,22 € |
| CAPÍTOL 4: Transferències Corrents | 1542324,38 € |
| CAPÍTOL 5: Ingressos Patrimonials |  1500,00€ |
| **A.2. OPERACIONS DE CAPITAL** | **0,00 €** |
| CAPÍTOL 6: Alienació d'Inversions Reals | 0,00 € |
| CAPÍTOL 7: Transferències de Capital | 0,00 € |
| **B) OPERACIONS FINANCERES** | **0,00 €** |
| CAPÍTOL 8: Actius Financers | 0,00 € |
| CAPÍTOL 9: Passius Financers | 0,00 € |
|   |   |
| **TOTAL:** | **4646255,45€** |

**TERCER.** Aprovar definitivament la plantilla de personal, comprensiva de tots els llocs de treball reservats a funcionaris, personal laboral i personal eventual.

**QUART.** Remetre còpia a l'Administració de l'Estat, així com, òrgan competent de la Comunitat Autònoma i notifiqui's als interessats que haguessin presentat al·legacions l'Acord del Ple.

Malgrat l'exposat la Corporació acordarà el que estimi pertinent.

Sotmesa a votació la proposta fou aprovada per unanimitat dels assistents.

**9.- EXPEDIENT 307/2022 APROVAR CONVENI DE COL.LABORACIÓ EN MATERIA D’INTEROPERABILITAT TELEMÀTICA ENTRE LES ADMINISTRACIONS PÚBLIQUES DE L’ÀMBIT TERRITORIAL DE LES ILLES BALEARS.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

L'11 de desembre de 2012 es va signar el conveni en matèria d’interoperabilitat telemàtica entre les administracions públiques de l’àmbit territorial de les Illes Balears. Durant la vigència d’aquest conveni, a més de les sis administracions que el varen signar inicialment, s'hi varen adherir un total de setanta-tres entitats, fent un total de setanta-nou. Totes aquestes entitats han pogut disposar de seixanta-dos serveis d'intermediació de dades, dels quals set són serveis propis proveïts per les administracions de les Illes Balears i cinquanta-cinc serveis són de l'Administració General de l’Estat

Amb posterioritat a la signatura d’aquest conveni s’han aprovat les lleis 39/2015, d’1 d’octubre, del procediment administratiu comú de les administracions públiques i 40/2015, d’1 d’octubre, de règim jurídic del sector públic, que són els instruments normatius que han de materialitzar el canvi cap a l’Administració electrònica, per a la consecució de la qual és essencial la interoperabilitat entre els sistemes d’informació de les administracions públiques.

Al setembre del 2021 es va signar nou Conveni de col·laboració en matèria d’interoperabilitat telemàtica entre les administracions públiques de l’àmbit territorial de les Illes Balears. L’objecte del conveni és establir el marc de col·laboració que permeti, d’una banda, fer efectius els serveis d’interoperabilitat entre el sistemes d’informació de l’Administració de la Comunitat Autònoma de les Illes Balears, dels Consells Insulars de Mallorca, Menorca, Eivissa i Formentera i de l’Ajuntament de Palma, com també de les entitats que s’hi adhereixin i, de l’altra, incrementar el nombre de serveis que s’ofereixen per a consultar

Podran adherir-se al Conveni:

- Les administracions públiques de l’àmbit territorial de les Illes Balears.

- Els organismes públics i les entitats de dret públic vinculats o depenent de les administracions públiques sempre que exerceixin potestats administratives

.- Els òrgans estatutaris de la Comunitat Autònoma de les Illes Balears.

L’adhesió es farà mitjançant la tramesa a la Direcció General de Modernització i Administració Digital d’una sol·licitud, juntament amb un certificat de l’òrgan corresponent de l’adopció de la decisió de l’adhesió (annex 2)

S’adjunta a l’expedient Conveni de col·laboració en matèria d’interoperabilitat telemàtica entre les administracions públiques de l’àmbit territorial de les Illes Balears

Per tot això PROPÒS al Ple,

**Primer.-** Sol·licitar a la Direcció General de Modernització i Administració Digital l’adhesió de l’Ajuntament d’Esporles al Conveni de col·laboració en matèria d’interoperabilitat telemàtica entre les administracions públiques de l’àmbit territorial de les Illes Balears.

**Segon.-** Nomenar a Maria Ramon Salas batlessa de l’Ajuntament d’Esporles amb DNI 43168731P com a interlocutor únic de l’entitat davant la comissió de seguiment del Conveni esmentat.

Sotmesa a votació la proposta fou aprovada per unanimitat dels assistents.

**10.- EXPEDIENT 310/2022.- MOCIÓ DE SUPORT A L’AUTODETERMINACIÓ DEL POBLE SAHARAUÍ EN COMPLIMENT DE LA LEGALITAT INTERNACIONAL.-** La batlessa, Sra. Maria Ramon Salas, dóna lectura a la següent:

**MOCIÓ DE SUPORT A L'AUTODETERMINACIÓ DEL POBLE SAHARAUÍ EN COMPLIMENT DE LA LEGALITAT INTERNACIONAL**

EXPOSICIÓ DE MOTIUS

El Sàhara Occidental va ser abandonat per l'estat espanyol l'any 1976, amb posterioritat a la Marxa Verda amb que el regne del Marroc va intentar ocupar el territori. Arran d'aquest fet, el regne del Marroc va ocupar el territori, ocupació que ha estat combatuda des del començament pel Front Polisario, que ha reivindicat de manera constant un referèndum d'autodeterminació que permetés decidir a la població.

La guerra activa entre el Front Polisario i el Marroc va durar fins al 1991, any en què les dues parts varen signar un acord d'alto el foc afavorit per les Nacions Unides que havia de permetre de celebrar un referèndum l'any 1992. Aquest referèndum no s'ha fet mai, i durant tots aquests anys el Marroc ha anat invadint el territori amb població provinent del Marroc i ha emprès una brutal repressió contra la població autòctona. Les Nacions Unides no han reconegut en cap moment la sobirania marroquina sobre el Sàhara Occidental i li han mantengut l'estatus de territori en procés de descolonització.

El Marroc, el 2007, introdueix la proposta de que el Sàhara Occidental sigui una autonomia sota el seu Regne, proposta que no ha estat mai acceptada per la comunitat internacional. Durant tot aquest temps l'Estat espanyol ha defensat formalment el compliment de la legalitat internacional, amb la celebració d'un referèndum d'autodeterminació.

El Govern de Pedro Sánchez ha trencat aquest posicionament de respecte al dret internacional amb l'acceptació de la proposta marroquina d'autonomia per al territori sahrauí. Aquesta decisió suposa una traïció al poble sahrauí i al Front Polisario, així com la claudicació del govern espanyol al xantatge marroquí, legitimant l'ocupació, els crims de guerra, contra la humanitat, la repressió i l'espoli de recursos del Marroc sobre el Sàhara Occidental. Aquest posicionament està absolutament fora de la legalitat internacional, i arriba en un moment en què la regió viu una situació de guerra i de tensió molt elevades.

Cal recordar que la població sahrauí gaudia de la ciutadania espanyola abans de ser traïda als anys 70. Espanya va ser un dels dissenyadors de les fronteres entre el Sàhara i els països veïns; per tant, té una alta responsabilitat en la seva defensa i en impedir l'increment de la invasió marroquina. Així hauria de ser fins que el poble sahrauí exerceixi el seu dret d'autodeterminació. De fet, a dia d'avui Espanya és la potència administradora d'aquest territori pendent de descolonització.

Els pobles de l'Estat espanyol mostren el seu rebuig frontal al canvi de posicionament del govern actual, i per això llancen un missatge i diferents accions de suport i solidaritat envers el poble sahrauí i el Front Polisario.

A més, tot això contrasta de forma contundent amb les declaracions i accions mostrades per l'executiu espanyol envers la invasió russa contra Ucraïna.

ACORDS

1. Exigim al Govern espanyol que rectifiqui els acords a què ha arribat recentment amb el regne del Marroc, pels quals abandona el seu posicionament històric a favor del referèndum, i que retorni a la legalitat internacional. El dret a l'autodeterminació dels pobles, reconegut per les Nacions Unides, no es pot negociar per objectius conjunturals i espuris.

2. Exigim al govern de l'Estat que es faci càrrec de les seves obligacions envers uns ciutadans antigament espanyols i que defensi els acords internacionals. Que exigeixi, de la mateixa manera, als organismes internacionals el compliment, per part del Regne del Marroc, dels acords internacionals i l'alliberament dels activistes sahrauís que romanen a les presons marroquines.

3. Demanam al govern espanyol que exigeixi als organismes internacionals, com l'ONU i la Unió Europea, el compliment dels acords i l'activació del necessari referèndum d'autodeterminació al Sàhara Occidental. Aquest referèndum s'haurà de celebrar amb la tutela efectiva de les Nacions Unides, amb totes les garanties democràtiques, i, a través d'una pregunta clara, haurà de preveure la possibilitat de la independència del poble sahrauí.

4. Instam al Govern de l'Estat a exigir que es reprenguin les negociacions entre representants marroquins i sahrauís per poder arribar la solució pacífica i definitiva del conflicte i al compliment de totes les resolucions de l'ONU que fan referència als drets del poble Sahrauí.

5. L'Ajuntament d’Esporles traslladarà aquests acords als representants a l'Estat de la República Àrab Sahrauí Democràtica, al cap de l'Estat espanyol, a la presidència del Govern espanyol i al Ministeri d'Exteriors espanyol.

El Sr. Bordoy exposa al Ple que aquesta Moció, en el cas del seu grup, es votarà de forma individual i el resultat és el següent:

Sr. Bordoy i Sra. Sureda: abstenció (2)

Sr. Calvo i Sr. Pol: a Favor (2)

Mes: a Favor (6)

La moció és aprovada amb 8 vots a favor i 2 abstencions.

**11.-DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 112/2022 al 206/2022

**12.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**13.- PRECS I PREGUNTES.-**

 Un cop examinats els punts assenyalats a l’ordre del dia, essent les vint hores la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

 La batlessa